b'\n_START_ARTICLE_\nNicklas Bendtner\n_START_SECTION_\nKlubbkarriere\n_START_PARAGRAPH_\nBendtner ble f\xc3\xb8dt i K\xc3\xb8benhavn, hans f\xc3\xb8rste klubb var T\xc3\xa5rnby Boldklub, men dro i 2002 til Kj\xc3\xb8benhavns Boldklub. Han scoret fire m\xc3\xa5l p\xc3\xa5 seks kamper for det danske ungdomslandslaget, f\xc3\xb8r Arsenal kj\xc3\xb8pte han sommeren 2004. P\xc3\xa5 reservelaget dannet han en meget god angrepsduo sammen med italienske Arturo Lupoli, og han debuterte for A-laget i ligacupkampen borte mot Sunderland 25. oktober 2005._NEWLINE_Bendtner ble utl\xc3\xa5nt til Birmingham i august 2006, en avtale som skulle vare frem til januar 2007. Bendtner fikk sin debut for Birmingham som innbytter for Stephen Clemence i kampen mot Colchester, 5. august 2006. Bendtner scoret Birminghams seiersm\xc3\xa5l i denne kampen. Bendtner scoret tre m\xc3\xa5l p\xc3\xa5 tre kamper fra 25. november til 2. desember og ryktene sa at b\xc3\xa5de franske Lyon, og italienske AC Milan var interesserte i \xc3\xa5 kj\xc3\xb8pe han._NEWLINE_L\xc3\xa5neavtalen med Birmingham ble forlenget ut 2006/07-sesongen. Arsenals trener, Ars\xc3\xa8ne Wenger, mente at erfaringen ville v\xc3\xa6re bra for Bendtner. L\xc3\xa5neavtalen var ordnet slik at Arsenal kunne hente tilbake Bendtner i krisesituasjoner. 22. april 2007 scoret Bendtner ett av m\xc3\xa5lene i Birminghams 3\xe2\x80\x932-seier over Wolverhampton, noe som f\xc3\xb8rte til at Birmingham inntok f\xc3\xb8rsteplassen i Championshipserien. Birmingham kom til slutt p\xc3\xa5 andreplass, og rykket dermed opp til Premier League._NEWLINE_Bendtner signerte en fem\xc3\xa5rskontrakt med Arsenal i mai 2007. F\xc3\xb8r 2009/2010-sesongen gikk han fra draktnummer 26 til 52._NEWLINE_Bendtner slet etter hvert med spilletid. I sesongen 2013/2014 scoret han m\xc3\xa5l mot b\xc3\xa5de Hull City i desember og Cardiff city i januar. Bendtner forlot Arsenal etter 2013/14-sesongen til fordel for Wolfsburg. Han signerte for Wolfsburg sommeren 2014_NEWLINE_25. april 2016 ble kontrakten hans med Wolfsburg terminert.\n_START_SECTION_\nRosenborg\n_START_PARAGRAPH_\n6. mars 2017 skrev han under p\xc3\xa5 en tre\xc3\xa5rskontrakt med Rosenborg._NEWLINE_12. mars 2017 fikk han sin debut for Rosenborg i treningskampen mot islandske FH._NEWLINE_29. mars 2017 var han med \xc3\xa5 vinne Mesterfinalen i fotball for menn 2017. Kampen var ogs\xc3\xa5 hans offisielle debut for Rosenborg._NEWLINE_2. april 2017 fikk han sin Eliteserie-debut for Rosenborg. Han scoret ogs\xc3\xa5 sitt f\xc3\xb8rste Eliteserie-m\xc3\xa5l._NEWLINE_I sesongen 2017 var han med \xc3\xa5 vinne Eliteserien. Han ble ogs\xc3\xa5 toppscorer i Eliteserien 2017 med 19 m\xc3\xa5l._NEWLINE_26. april 2018 var han med \xc3\xa5 vinne Mesterfinalen i fotball for menn 2018. Rosenborg vant 1-0 mot Lillestr\xc3\xb8m. Bendtner scoret kampens eneste m\xc3\xa5l._NEWLINE_I sesongen 2018 var han med \xc3\xa5 vinne Eliteserien  og Cupfinalen. Han scoret 2 m\xc3\xa5l i Cupfinalen.\n_START_SECTION_\nFC K\xc3\xb8benhavn\n_START_PARAGRAPH_\n2. september 2019 skrev han under for FC K\xc3\xb8benhavn ut 2019.\n_START_SECTION_\nInternasjonalt\n_START_PARAGRAPH_\nBendtner startet sin internasjonale karri\xc3\xa8re p\xc3\xa5 Danmarks U-16 landslag, hvor han scoret tre m\xc3\xa5l p\xc3\xa5 tre kamper i februar 2004. Bendtner scoret seks m\xc3\xa5l p\xc3\xa5 15 kamper for Danmarks U-17 landslag, og ble k\xc3\xa5ret til \xc2\xab\xc3\xa5rets danske spiller under 17 \xc3\xa5r\xc2\xbb._NEWLINE_9. mai 2006, var Bendtner den yngste p\xc3\xa5 Danmarks U-21 landslag i U-21 EM. Han fikk sin debut for Danmark U-21, 17. mai 2006, 18 \xc3\xa5r gammel, og han scoret begge Danmarks m\xc3\xa5l i vennskapskampen mot Spania U-21 som endte 2-0._NEWLINE_Bendtner spilte ogs\xc3\xa5 alle kampene for Danmark i U-21 EM, til tross for at han kalte sin medspiller Morten Rasmussen en d\xc3\xa5rlig spiller overfor dansk presse._NEWLINE_16. august 2006 fikk Bendtner sin debut for Danmark, fortsatt bare 18 \xc3\xa5r, den syvende yngste i historien. Han spilte fra start i sin debutkamp mot Polen. Han scoret et m\xc3\xa5l etter 30 minutter, og hjalp Danmark til \xc3\xa5 vinne 2-0. 1. september 2006, spilte Bendtner sin andre kamp for landslaget og scoret det siste m\xc3\xa5let i Danmarks vennskapskamp mot Portugal som endte 4-2 til danskene. 28. mars 2007 scoret Bendtner kampens eneste m\xc3\xa5l i Danmarks 1-0 seier mot Tyskland._NEWLINE_Han ble tatt ut i Danmarks bruttotropp til VM i fotball 2018 i Russland, men ble vraket da troppen ble kuttet ned til den endelige 23-mannstroppen.\n_START_SECTION_\nIndividuelt\n_START_PARAGRAPH_\nToppscorer Eliteserien: 2017'